༄༅། །ས་སྐྱ་གོང་མ་རིན་པོ་ཆེར་ཞུ་ཡིག །
དབང་པོ་རྡོ་རྗེའི་སྡེབ་སྦྱོར་རོ། །ཡཏྠཏྲཧྭགཽཙྩེནསུཙནྡྲརེཁེ། །གང་ཞིག་དམ་པའི་
ཡོན་ཏན་ཟླ་རིས་ཀྱིས། །ཤྲཱི་པྲཱཔྟཤུཀླཀརལོཀཏིསྲ། །ས་གསུམ་དཀར་པོར་བྱེད་པའི་
དཔལ་མངའ་བ། །ཨཱབནྟམདྡཧིཿཔུཊདྷརྨཤཱིལཾ། །ཆོས་ཚུལ་རྒྱ་མཚོ་འཁྱིལ་བའི་ཟ་མ་ཏོག །
སྭཱམཱིཔྲཛནཱཐཔདེཀམཱལྱ། །སྐྱེ་དགུའི་མགོན་གྱུར་ཆོས་རྗེའི་ཞབས་པད་དུ། །
དགེ་སྦྱོང་ཚུལ་ཅན་སློང་མོས་འཚོ་བྱེད་པ། །བསྟན་པའི་ཉིན་བྱེད་མིང་གིས་སྤུད་གྱུར་
ཀྱང་། །མེ་ཁྱེར་བརྟུལ་ཞུགས་ཅན་དེས་རབ་གུས་པའི། །ཐལ་མོ་སྤྱི་བོར་བཀོད་ནས་མཆིད་
འདི་གསོལ། །གང་གིས་བསྐལ་པ་རྒྱ་མཚོར་འགྲོ་བའི་ཁམས། །མཐའ་དག་སྒྲོལ་ཞེས་གོ་ཆ་
བཞེས་མོད་ཀྱི། །འཕེལ་འགྲིབ་མེད་པའི་རང་བཞིན་འདི་གཟིགས་ནས། །ཐུགས་རྗེའི་སྟོབས་
ཀྱིས་རྩོད་པའི་ཡང་མཐའ་འདིར། །རྒྱལ་བ་ཀུན་གྱི་ཕྲིན་ལས་ཁུར་ཆེན་པོ། །འདེགས་པའི་
407

ཞུ་ཡིག་སྣ་ཚོགས།
ནུས་པ་རྡོ་རྗེ་འཛིན་བཞིན་དུ། །གྲུབ་གང་གྲུབ་པའི་རིགས་ཀྱི་ཐིག་ལེ་ཡི། །སྙིང་པོར་འཁྲུངས་
པ་ངོ་མཚར་དམ་པའི་ཕུལ། །འཕགས་རྣམས་དམ་པའི་དོན་དུ་སྐྱོན་ཀུན་སྤངས། །ཡོན་ཏན་
ཀུན་བརྙེས་རྟག་པར་འཚོ་གཞེས་ཀྱང་། །ཚུར་མཐོང་བྱིས་པའི་བློ་ངོར་སྣ་ཚོགས་ཚུལ། །
བཀོད་མར་རི་བོང་འཛིན་པའི་གཟུགས་བཞིན་འཆར། །དེ་ལྟ་ན་ཡང་གང་ཁྱོད་རིས་མེད་
ཀྱི། །ཤེས་བྱར་མཁྱེན་པའི་སྤྱན་ཟུར་འོད་ལྷུངས་པས། །རབ་འབྱམས་བསྟན་པའི་གསལ་བྱེད་
སྒྲུབ་བཞིན་དུ། །འཚོ་གཞེས་གྲགས་དཀར་སྲིད་ཞིའི་བླ་ན་མཛེས། །སྙོམས་ལས་པ་ཡང་རིས་
བྲལ་རྒྱལ་བསྟན་ལ། །མི་ལྡོག་གུས་པའི་ཅོད་པན་བཅིངས་རློམས་ནས། །ལྷག་བསམ་བཟང་པོའི་
འཁར་བ་ལ་འཆེལ་ཞིང་། །ཁྱར་ཁྱོར་ཙམ་དུ་འཚོ་བའི་གནས་སྐབས་ལགས། །སླད་མར་གང་
གི་ཐུགས་རྗེའི་སྤྱན་རས་ཀྱིས། །རྟག་ཏུ་བཙའ་ཞིང་འདོད་དགུའི་ཡིད་ནོར་གྱིས། །རེ་བའི་
ཤིང་རྟ་འགེངས་པར་མཛད་དུ་གསོལ། །ཁྱད་པར་ལྔར་བཅས་སྐྱེ་དགུའི་མགོན་པོ་རུ། །རིན་
ཆེན་རིན་ཐང་མེད་པའི་ཆོས་ཀྱི་ཁྲིར། །འཇིགས་མེད་གཡུང་དྲུང་ས་རྟེན་རང་བཞིན་གྱིས། །
བསྐལ་བརྒྱར་ཞབས་པད་བརྟན་པར་གསོལ་བ་འདེགས། །ཕྱི་ནས་ཉི་འོད་པདྨའི་བཤེས་གྱུར་
བཞིན། །རིང་དུ་གནས་ཀྱང་བཀའ་ཡི་སྐྱེས་མཆོག་ནི། །ཚངས་པའི་གནས་སུ་ཆད་པ་མེད་
སྩོལ་བས། །དད་པའི་དབང་པོ་བརྟས་པའི་བཀའ་དྲིན་འཚལ། །དེ་སྐད་ཞུ་ཕྲིན་གཉིས་སྐྱེས་
དབང་པོ་ནི། །སྙན་ཚིག་མགྲིན་པའི་རྫ་རྔ་འཁྲོལ་བ་དང་། །རྟེན་མཚོན་དངོས་ཕྲའི་འདབ་མ་
སྐྱོད་བཞིན་དུ། །ས་གའི་ཚེས་ལ་རིངས་པ་རིངས་པར་སོང་། །ཤུ་བྷ། །